 Explozie la un imobil din Timișoara. Un bărbat a rămas prins sub dărâmături.
Pompierii au constatat că s-a produs o explozie la un imobil aflat într-o curte comună. 18 pompieri au intervenit de urgență cu 2 autospeciale de stingere cu modul de descarcerare.
O explozie s-a produs, joi, la un imobil din Timișoara. Un bărbat a rămas blocat sub dărâmături.ISU Timiș anunță că a intervenit pentru salvarea unui bărbat blocat sub dărâmături, pe strada Zăvoi din Timișoara.Pompierii au constatat că s-a produs o explozie la un imobil aflat într-o curte comună, iar un bărbat a rămas blocat sub dărâmături.Salvatorii au scos victima și au predat-o conștientă unui echipaj medical SAJ sosit la fața locului."18 pompieri au intervenit de urgență cu 2 autospeciale de stingere cu modul de descarcerare, 2 autospeciale de descarcerare, un container de căutare-salvare și un echipaj SMURD. Din primele informații, e vorba doar despre o victimă – persoana blocată sub dărâmături. Echipajele fac cercetări la fața locului pentru a stabili cauza producerii exploziei și pentru a asigura zona", transmite ISU Timiș.